Coronavirus Ruangah Italy Minung An Thih Khunnak Phuan A Si Cang – Zion Tlang Media\nCoronavirus Ruangah Italy Minung An Thih Khunnak Phuan A Si Cang\nMarch 19, 2020 admin Ngandamnak\nSuimilam kul le li chungah Italy ram ah minung 475 an thi i, a zapite a thi cangmi 2,978 an si cang. A thimi tam deuh cu kumsawmruk cung an si. Scientist tam deuh ruahnak ahcun, Coronavirus hi cuap thahri lei zawtnak a si caah, cuap damlomi caahcun thawdawp a har i thih a fawi ngai ti a si. Italy ram minung hi ziah an thih khun tiah an ruah tik ah, scientist tam bik nih an ruahmi cu “Italy miphun hi cakuak an zuu ngai. kuak an zukmi hi mithi an tamnak a ruang pakhat a si” tiah an ti. Italy ram kuak zumi hi 17.4% an si. Cun tourist an tam tukmi zong zawtnak a karhtertu bik a si tiah an ruah. Your immune system can also be weakened by smoking, alcohol, and poor nutrition. Your immune system can also be strengthen by Don’t smoke. Eat a diet high in fruits and vegetables. Exercise regularly. Maintain a healthy weight. Coronavirus symptoms hi Fever, Cough, Shortness of breath a si caah kan immune system thawnter hi abiapi ngai. “Kuak ruangah cuap damlonak le cuap thahri thazaang dernak a chuak. Kuak zumi tar deuh pawl cu an tak i zawtnak a luh tikah, an celh ti lo i an thih a fawi khunnak a si” tiah an ti.Credit: Pu Ceu Lian Thang.\nAustralia ram ah milu 26 millions kan um I cu chung ah the Sydney Morning Heralh langhter ning ah minung 560 leng nih coronavirus an ngei i minung (19) an ti cang. Vawlei cung pumpi huap in minung 197,146 leng nih hi zawtnak hi an ngeih cang. 200,000 kan phan zau lai tiah an chim cang. Nihin tiang ah hi zawtnak ruangah mual a liam mi minung 7,905 leng an si cang. Minung 197,146 chung ah minung 80,840 leng nih damnak an hmuh cang. Minung fimnak le thiamnak cu a sang chin lengmang. Kan fim chin lengmang nain Pathian thil ti khawhnak , fimnak le thiamnak cu minung thil ti khawnak, fimnak le thiamnak nih a phak lo zia hi hi zawtnak hmangin theih cu chim hau lo a si.\nKa lung chungte ah a chuak tukmi Bible cacang cu “Tlang khi ka hei cuan i, khuazei in dah bawmhnak ka hmuh lai? Ka ti. Bawmhnak ka hmuh ding mi cu Bawipa sinin a ra lai, van le vawlei sertu a si mi sin cun a ra lai ( Salm 121:1). Prophet Ezekiel sin ah Pahtian bia a ra mi cu , “ Ram cu rawk lo dingin chanhtu dingah, a pemnak ah cun ka hmai ah a dir kho I a phit khotu ding annih lakah ka kawl hna I ahohmanh ka hmu hna lo,” ( Ezekiel 22:30).\nPaul nih Timothy sin ah siaherh ngai in ca a kuat mi cu, “ Daite le remte in kan um i kan biaknak phung kha tha tein kan zulh khawh I ziaza tha in kan um khawhh nakhnga, a hmasa bikah siangpahrang hna le nawl ngeitu hna caah khan Pathian sin ah nawlnak le thlacam piaknak le halpiaknak le lawmhnak bia chimnak kha kan tuah awk a si tiah fial kan duh hna,” ( 1 Timothy 2:1-2). Nihin ah zumtu a ti mi nih kan tuah dingmi rian cu kan vawlei a rawh lonak ding ca le kan mifim thiam sang hna nih damnak sii-ai an hmuh khawh nakhnga zeizong vialte tuah khotu le zeizong vialte ngeitu Pathian sin ah thlacam kan herh tuk lio caan a si. I do believe that there is a dynamic power in prayer!!! All friends around the world, would you like to kneel down right now and pray for our world!Credit: Pastor David Van Dawt Thang\nCorona-virus le Khrihfa Zumhnak: Tulio kan vawleipi cu damlo ngai in thinphan thlalaunak in COVID-19 ruangah kan khat dih. Atu tiang minung 6,000 fai an thi cang. Zawtnak hrik a kaimi nikhat hnu nikhat an tam chin. Tihnung le zualhmat a phanh caah chawhlehthalnak a hnuarsuan, fimcawnnak le biaknak tiang a hnursuan cang. Cucaah mibu in tonpumh le um zong khap le thlauh a si cang. Daily Chin Star News nih a langhter ah cun, Austria-5, Australia-100, India-50 le US-10, hi hna nak tam minung nan ipum lai lo ti bak si cang. Aruang cu a mi zei hmanh hi khoika kan kal, zei kan tuah tibantuk hngalh kan si lo caah minung tampi iton hi tih a nung an ti caah a si. Phun dang in kan chim ahcun cozah nih biaknak an doh lo, Pathian thangthat an kham lo, minung lunun ngamdamnak tu kha biapi ah an chiah i zawtnak tu an doh. Hi bantuk awlokchon vansan caah Pathian i bochan hi lam kan ngeihchun a si, Pathian cu kan damnak taktak zong a si caah lungthin kekkuai in bawmhhal cu thil tha tuk a si.\nSinain Khrihfa kan zumhnak ningcang loin hman sual hi thil dik cu a rak si lem thlu lo. Baibal chung ah zawtnak tihnung in mithi an tam liangluang. Zumhnak an ngeih caah Jesuh kutcak in a dammi tampi an um (Jesuh mihring vawlei a um lio). Zultu le Paul chan hna zongah damnak hmumi tampi an um. Nihin thiang Pathian kutcak hi damlo ngorfen nunnak ah ai langh tikah damnak a um ko. Al awk tha lo a si. Sinain tulio kan dirhmun lung in kan zumhnak hi Baibal muru he ai kalh deuh in kan kalpi mi ruah ah thil dik a si lo hlah maw tiah khua a ka ruahter ngai. Aruang, zumtu kan si i COVID-19 zawtnak ruangah Pathian thangthat kan i donhter le pumh khawmh lo um cu a si si lo mi, Pathian nih pei a kan khamh ko lai cu tiah, a aupi mi nan um len. Tuak hmanh u, Laimi cu kan diklak in Khrihfa kan si kan ti theu, sinain hnam ngei tampi kan um fawn. Kan Khrihfa sinak, zumhnak nih khuachia riantuannak a kham lo tinak a si.\nCun kan palh theu rih mi cu, Mark thawngtha dal 16 donghlei kha i tlaih le cherhchan riangmang in zumhnak a ngeimi nih cun sivai ngei rul an tlaih i a sivai an din hmanh ah zeitihmanh in an um lai lo kan ti. A taktak le ngaingai ah cun nihin tiang hi zumhnak ruangah rul cuk in a thimi an tlawm ti lo, pastor te ko hi an tam. Chim duh mi cu, kan zumhnak hi fekte tlaih kha a biapit ko bu ah, ningcang lo in zumhnak thawn hi thil dik a rak si tawn lo ti kha ka chim duh mi a si. Cun kan hngalh ding mi cu Pathian riantuanning hi dengteo (direct) in amah aw le kut hmang in mi a kan bawmhchan tawn lo caah minung maw thil dang hmang in ai langh caan a um. Phun dang in kan chim ahcun, tulio zawtnak in na luat khawhnak ding lam cu hi zawtnak a riantuanning a hngalfiang mi hna nih ruahnak cheuhmi cohlan le nawlzulh kha Pathian nih a kan khamhnak a rak si kho ko.\nNawlngai loin zawtnak a ngeimi sinah va thudir hmanh na kai colh ve ko lai. Khrihfa ka si, Pathian ka zumh caah a ka khamh ko lai na ti men hnga, sinain cu na zumhnak ningcang loin na hman caah an khamh lo kho men (Khuaruahhar Pathian riantuanning kan hngalh lo bu ah). Cucaah Pathian le nangmah pumpak nan i pehtlaihnak kha hi zawtnak nih in hlatter hlah seh, sinain na zumhnak i bochan in raltha tuk in um fawn hlah. Na ralthatnak nih na zumhnak kha a bawm kho lai lo. Nangmah zong an chanh kho lai lo. Pathian nih kanmah thlopbultu le bawmchantu ah kan umnak vawlei ah a chiahmi sibawite nih a tha tiah, ruahnak an in cheuhmi tu kha zul ko, cucu na himnak bik a si lai. Credit: Carson Tin Twin Oo\nAustralia Prime Minister Scott Morrison nih Ramleng Chuah A Phih:Australia ram dirhka in a voikhatnak ramleng chuah lonak ding zulh phung cu nihin ah Prime Minister Scott Morrison nih a thanh. Vawlei cung tuanbia doi tik ah zawtnak ruang ngaingai ah zaanglek celhnak ( Sports) thon dih, mi bupi tonnak le Biakinn ah pumhnak khar tiang sining (Level) hi kan phan bal rih lo. Tutan hi kan voikhat tonnak a si. Hmailei ah tong hram ti hlah u sih kan ti zong ah chim awk a tha lo mi thil a si. Minung ruahnak in hi tluk reng in kan ton lai tiah ruah bal lo mi a reng tukmi thil a um tik ah kan vawlei cu launak thawngpang nih aa zelh.\nPrevious Post:Min Aung Hlaing Nih CNF Zei A Rello Ning Cu A Fak Ko\nNext Post:Cawnpiaktu Nak in Theihthiam piaktu Kan Herh Deuh\nHakha CNLD Biathil Salai Lungthli Tum nih A Phuan Piak Hna


A CHIMMI HI A DIK BAK MI A SI, LAIRAM AH A HERH HRIMHRIM LO – The Chinlung Post\nA CHIMMI HI A DIK BAK MI A SI, LAIRAM AH A HERH HRIMHRIM LO\nJuly 3, 2021 admin Knowledge 0\nLairam ah CDF le a hawi CNDF le ZFU an um cang ko caah PDF dirh timh hi a herh hrimhrim lo. (Dr Lian Hmung Sakhong tepawl nih CNF/CDF le PDF tepawl fonh in hmailei ah FUA-Federal Union Army a va chuah te ding kong an chim lengmang ko khih) Chin MP cheukhat nih phaisa le thutdan lemsawmnak in PDF dirh ding an cawlcangh lenmi hi miphun thencheunak men a si.\nCucaah Laitlang ah PDF dirh dingin MP pawl nih nan i timh pengmi hi ngol hngap uh” ti a si. (Kawlca rel aa harhmi caah a tawinak in) Ka lungchuak Kan naule CDF hi dirpi ko hna usih. Kan bawmh khawh hna lo hmanh ah hnahnawhnak pe hraam hna hlah usih. Ral lakah or zal ti kan hluan sual hnga. Nawlnak: kan MP pawl zong cu misunderstanding le zeimaw theihthiamlonak tete khi a si ko lai tiah ka ruah ko, si hraam seh.\nKanmah nakin upa lungfim an si ko i pumpetu kan naule nih an duh lo an theih cun an lung an thulh than ko lai dahawh. Ifuntom ko hna usih! Itheithiam hram ko hna usih. Kan tei deng cang ko hih. Credit: Salai Ceu Bik Thawng. Atang cabia hi CDF nih thanhnak an tuah mi cu a si, Tlamtling tein rak rel khawh a si.\nHi bantuk dirhmun ah NUG nih a dirhmi PDF min pu lomi cu hriamnam pek an si lai lo tiah 2020 rampi thimnak ah teinak a hmumi party palai tthenkhat nih an nawlngaihnak langhter duh Chin mino tthenkhat an rak lemsoi hna. Cubantuk thil kan theih tikah kan lung attha lo ngai i, cubantuk party palai bu cu fakpi in kan dohkalh peng hna lai tihi kan in theihter hna.\nKawlram ah ralhrang kawlralkap uknak a dongh khawhnak dingah kan ttuantti lai tiah Rohingya ralkap hna nih thanhnak an tuah. Rohingya Ralkap hna nih thanhnak an tuahmi cu Kawlram ah ralhrang kawlralkap pennak a dih dongh khawhnak dingah NUG cozah he kan ttuantti lai. Cun miphun dang bantukin Rohingya miphun zong kawlram mi sinak ngah dingin kan i zuam lai.\nSunglawi ngai in kawlram kan tlun khawhnak dingah biatak tein kan i zuam lai. Federal Democracy a chuah khawhnak dingah NUG siseh CRPPH le PDF hna zeibantuk thil paoh kan ttuan tti lai. Hmunkhat thinkhat lungkhat tein kan ttuan tti ahcun kan duhmi a tlamtling hrimhrim ko lai tihi kan zumh tiah Rohingya ralkap hna nih thanhnak an tuah ve.\nHi konghe pehtlaiin tuan deuh ah myanmar caan karlak cozah NUG nih thanhnak an rak tuahmi cu Federal Democracy uknak ahcun Rohingya pawl zong Kawlram mi sinak pek an si lai tiah an rak ti. Rohingya ralkap hna zong nih ralhrang kawlralkap kan doh ve cang hna lai tiah a liamcia June ni 12 ah khan thanhnak an rak tuah cang.


Nau Pawi Mi Hna Nih Zeiruang Ahdah Ngasa Hi Nan Ei Lengmang Awk A Si – Chin 11 News\nNau Pawi Mi Hna Nih Zeiruang Ahdah Ngasa Hi Nan Ei Lengmang Awk A Si\nPosted By: Chin News March 10, 2020\nHi kong hi cu nu a si mi paoh le fa ka ngei ve ko lai a ti mi paoh nih cun theih awk ah a tlak ngaingai mi a si. Meh vialte lakah ngasa a duh mi hringtu nu pawl hi mi vantha taktak an rak si hna a ruang cu nu nih nau a pawi lio ah ngasa tamdeuh a ei ah cun a fa cu midang fa nak in a fimthiam nak le theihhngalh nak ah an I chuahpi mi a sang deuh tiah doctor te nih an chim.\nSiibawi minthang tampi hna nih nau pawi lio mi nu tampi hna cu an rawl ei ning kong ah felfai tein research an tuah hna hnuah nau an hun ngeih mi an fale cu an ngandam nak le an fimthiam nak an chekhlai tik ah hna ngasa a ei lengmang mi nu pawl I an fale hi nihrin tluak le chuahpi mi fimthiam nak ah cun an rak tha deuh hrimhrim tiah an fehter.\nCu ruang ah nau a pawi lio mi nu hna nih ngasa hi duhdim tein an ei lengmang awk hi a si I fanu le fapa zawnruah nak taktak a ngei mi hna nih cun fale caah a tha ding mi, kanmah nih kan duh theng lemlo mi zong hi kan I hnek ngaingai a hau tiah zong researcher pawl nih cun an chim.\nNu pakhat nih nau a pawi chung ah zarkhat ah voikhat tal hi cu ngasa a ei lengmang a si ah cun a chungchuak fa cu chuahpi mi fimthiam nak ah midang nak nih a sang deuh hrimhrim lai. Fa ka ngei ve lai I ka fa cu fimthiam nak ah midang nak in sang deuh ko seh ti a duh mi nu nih cun nau pawi lio ah ngasa tampi ei ding a si ko cang.


Nai-chai-lo…. Miphun caah nun thaap dirmi kan si! – The Cherry Par\nNai-chai-lo…. Miphun caah nun thaap dirmi kan si!\nCucaah, kan bia tawi ko seh, Sehtan sal in luatnak kum 100 Darkhing kan tum bang miphun luatnak (federal mahte-khuakhannak) DARKHING kan tum khawh hlan tiang hi miphun-thangphawknak mei hi mit hin ti hlah seh!\nChirh khat zong hnu pil kan itim lo. Voi 100 kan tluk zong le voi 101 kan tho lai. Luatnak lam dang a um lo. Kan biartunglet in hmai ah fong ko hna usih! Joshua hmaiah Bawipa a dir bang kan hmai ah Bawipa a dir ko.\nKan tei hrimhrim te ko lai! Credit: Salai Ceu Bik Thawng\nUS Election le phichuah pehpar II →


TLAWMPAL TE KA RUAHNAK KA VUN LANGHTER KO LAI: TLUANG ZA THANG – The Chinlung Post\nTlawmpal te ka ruahnak ka vun langhter ko lai. Atulio ca ttial cu i muaicawk lo ti zong a fawi ngai ko nain thil sining chim hi ka rian asi ve ko tiah ka ruah caah asi. Atulio Ralkap nih hramhram loin uknak an chuhmi kongah ahohmanh nih kan duh cio bak loh. Ralkap le Palik zong nih methal kahnak in nunnak zong an laak thluahmah kan hmuh tikah kan ngeihchia tuk cio.\nAtulio thil sining zoh tikah Non Violence Movement in Violence Movement ah a chuak lai tihi ka thin phang ngaingai.Hakha/Thantlang dirhmun chim ahcun atu tiang cu nunnak le thisen luan tiang a pha rih loh i hnangam deuh asi. Atulio tiang cawlcanghnak dirhmun pin in cawlcangh ahcun Thisen luannak a chuah khawh caah atu cawlcanghnak level tu hi Control tuah khawh i zuam peng ah a ttha.\nRalkap Lutlai pawl nih dai tein lamzawhnak, duhlonak langhternak zong an duh ti lo caah ningcang loin tlaihkhih le thongthlaak, meithal kahnak le thisen luannak, nunnak liamnak hi atulio Kawlrawn Khuapi dang ah tampi a chuah bantukin kan Chin Ramkulh ah a can lonak ding cu Mizapi kan rian asi. Zeicah tiah Non Violence Movement le Civil Disobedience Movement nih cun Thisen chuahnak le nunnak liamnak, buaibainak chuahpi kha ai tinhmi asi lo caah asi.\nKan mino hruaitu hna an thi a lin i an thin hannak a sang taktak cang ko nain zei kan ti hnga, daihnak in cawlcanghnak tuah ding hi i tiim peng ko uh tiah nawl kan duh hna. Ramdang ummi kan miphun hawi hna zong nih bawmhnak chawva nan peknak cungah kan i lawm i , daihnak le a nemnak in cawlcanghnak tuah ding lawng hi thazaang pek le chimrel ding asi tiah ka ruah.


2345177 20171106T175203 Channukah Coloring Pages - Rush-essay.us\n2345177 20171106T175203 Channukah Coloring Pages\nChannukah Coloring Pages\nBelow you can see the picture gallery from 2345177 20171106T175203 Channukah Coloring Pages\nhanukkah menorah dreidel and gelt coloring page channukah pages, 2345177 20171106t175203 channukah coloring pages, hanukkah coloring pages dreidle channukah, free printable hanukkah dreidel coloring page 1024x819 channukah pages, channukah coloring pages, chappy chanukah coloring page channukah pages, hanukkah symbols coloring page source d0l channukah pages, hanukkah dreidel coloring page channukah pages, kids menorah coloring page source 7xg channukah pages, channukah coloring pages, Gallery.\nIf you like this picture please right click and save the picture, thanks for visiting this website, we provide a lot of options related to 2345177 20171106T175203 Channukah Coloring Pages images for you, do not hesitate to come back.\nSimilar image to Channukah Coloring Pages\nHanukkah Menorah Dreidel And Gelt Coloring Page Channukah Pages\nHanukkah Coloring Pages Dreidle Channukah\nFree Printable Hanukkah Dreidel Coloring Page 1024x819 Channukah Pages\nChappy Chanukah Coloring Page Channukah Pages\nHanukkah Symbols Coloring Page Source D0l Channukah Pages\nHanukkah Dreidel Coloring Page Channukah Pages\nKids Menorah Coloring Page Source 7xg Channukah Pages


2Timote 1 (2 Timothy 1)\nSIN PAUL CAKUAT PAHNIHNAK\nPaul nih Timote ca a kuatmi pahnihnak hi, pumpak in lungthin a cheuhmi a si bik. A biapi bik cu, in khawhnak lungthin ngeih a herhning kha a si. Timote cu Jesuh kong kha zumh awk tlak tein chim zungzal i Thawngṭha biatak kha fek tein i tlaih i harnak le sifahnak lakah cawnpiaktu le Pathian phungchimtu si khawh i zuam kha a forh.\nPaul nih lungthin a cheuhmi chungah hin fak khun in rak ruat seh ti a duhmi cu, mi ṭhatnak zeihmanh a chuahter ṭung lomi, mi rawhnak lehlam a chuahtertu bia alnak, hruh bia alnak ṭihnung a sining kongah ralrinnak a pekmi kha a si.\nPaul nih Timote biacah a duh bikmi cu, harnak le hremnak le sifahnak ka inmi chung i zumhnak le lungsaunak le dawtnak le thlachiat ruahnak ka ngeih bantuk hin, nang zong ngei ve, ti hi a si.\nThangṭhatnak le forhnak 1.3—2.13\nLungthin cheuhnak le ralrin peknak 2.14—4.5\nPaul nih a ton liomi 4.6-18\n1Khrih Jesuh he kan i pehtlaihnak thawngin Pathian nih a kan kamhmi nunnak kan hmuhmi kong chim awkah thlahmi keimah Paul, Pathian duhning in Khrih Jesuh lamkaltu a simi nih, 2ka dawtmi ka fa Timote, ca kan kuat.\nPathian kan Pa le kan Bawipa Khrih Jesuh nih vel lezaangfahnak le daihnak in pe ko seh. *1:2: Lam 16:1\nLawmhnak le Thazang Peknak\n3Kan pupa hna nih an rak biak bantukin kei zong nih lungthiang tein ka biakmi Pathian cu, chun he zan he ka thlacamnak i nangmah kan theih fate, ka lawmh zungzal. 4Na mitthli kha ka philh lo i lunglawmhnak in ka khah nakhnga nangmah hmuh cu ka duh hringhran. 5Na pi Lois le na nu Zunis nih an ngeihmi zumhnak bantuk, zumhnak taktak na ngeih kha ka hngalh i atu zongah hin na ngei ko tiah ka zumh. *1:5: Lam 16:1 6Cucaah na cung i ka kut ka rak chuan tik i Pathian nih an pekmi laksawng kha na nunter peng nakhnga chimh ṭhan kan duh. 7Pathian nih a kan pekmi Thlarau nih cun mi ralchia ah a kan ser lo, ṭhawnnak le dawtnak le mah le mah i uk khawhnak tu khan a kan khahter.\n8Cucaah kan Bawipa kong chim cu na ningzak hlah, a ca i thongtlapa keimah zong hi ka zahpi hlah. Pathian nih thazang an pekning in Thawngṭha ca i temhnak in kha ngamh lehlam ko. 9Pathian nih cun amah mi hrimhrim si awkah a kan khamh i a kan auh; cucu kanmah tuahmi ruangah si loin amah nih aa tinhmi le vel a kan ngeih ca ruang tu ah khan a si. Hi a vel cu caan hramthawk hlan in Jesuh Khrih in a kan pek cang, 10sihmanhsehlaw atu ceo ah hin kan Khamhtu Khrih Jesuh a ratnak thawngin cucu kan sinah phuan a si. Thihnak ṭhawnnak kha a donghter cang i thih thiam ti lo nunnak cu Thawngṭha in kan sinah a phuan cang.\n11Cu Thawngṭha thanhtu dingah Pathian nih lamkaltu le cawnpiaktu ah a ka ser i *1:11: 1Tim 2:7 12hi bantukin sifahnak ka inmi vialte hna hi, hi ruangah hin a si. Asinain ka lung a dong naisai lo, zeicahtiah kaa bochanmi cu ahodah a si kha ka hngalh i ka kut chungah a ka pekmi thil kha khi Ni tiang him tein a ken khawh ti kha fiang tein ka zumh. 13Kan cawnpiakmi biatak kha fek tein i tlaih hna law na zulh awkah i chiah hna, cun Khrih Jesuh he kan i pehtlaihnak thawngin kan ta a simi zumhnak le dawtnak chungah khan um peng ko. 14Kan chungah a ummi Thiang Thlarau ṭhawnnak thawngin na kut chungah chiahmi thil ṭha kha him tein keng hna.\n15Asia ram chung i a ummi nih an dihlak in an ka zamtak ti kha na hngalh, cu hna lakah cun Figelas le Hermogenes zong an i tel. 16Onesiforas nih voi tampi ka lung a ka lawmhter caah Pathian nih a innchungkhar cu zaangfahnak pe ko hna seh. Thong ka tlak kha a ka zahpi lo, 17Rom khua a phak cangka, a ka hmuh hlan lo a ka kawl. 18Khi Ni ah Bawipa sin in zaangfahnak a hmuh nakhnga a caah thla ka cam. Cun ka caah zeitluk in dah Efesa khua ah rian a ṭuan ti kha na hngalh.


Online Chungah A Thianhlimnak Tiang In A Sian Ngam Mi Nungak Pakhat Cu A Lo Cikcek Ko – FIAKFAIROCK\nNihin kan vawlei cung tlawnlen hi a tihnung cang i, aa ralring lomi cu an tlu thluahmah ko lai. An nunnak tiang ah tihnung dirhmun an phan kho i, an nunnak zeihmanh lo ah a tuah/sermi zong an um kho cang. Tutan kan tialmi zong nu pakhat nih a tonmi kong a si lai. Hitihin a si:\nOnline in tlangval pakhat he kan i tong i, kan biaruah a thawh i a tha chin lengmang. Kan i theih deuh hnu cun pumsa zong in kan i tong pah lengmang cang. Kum 30 ka si a ti i, dawtnak le zawnruahnak a ngeimi pa zong a si. Kan i pehtlaihnak a that chin lengmang tikah duhnak taktak tiang kan phan.\nA caan ah restaurant tbk ah kan i tong pah lengmang i kan ding i kan ei ti tawn. Kan caan hmanh a nuam i a sunglawi chin lengmang. A hnuah cun ka pumpak sinak tiang a ka hal cang. Na virgin maw a ka ti i, ka sining tein ka chim. A chimmi cu ngaknu dang virgin pakhat ka hmuh i nangmah kan hmuh hnu cun ka chawn duh ti lo a ka ti.\nKan um ti lo caan zong ah message in kan i pehtlai lengmang. Voikhat cu ka umnak ah na ra kho hnga maw a ka ti i, a inn ahcun ka va lengmang. Riantuan lengmangmi a si tikah ka zumh tuk ve i, ngaknu dang ngeihnak caan a ngei lai ti zong ka zumh lo. Cu tikah ka sining in kaa pumpe cang. Ka voikhat lennak ah a ka tuah pi. Cuticun ka len fatin in kan tuah lengmng cang.\nAsinain ngaknu dang a rak ngei. Facebook in ngaknu dang an ngei i, pehtlaihnak zong an ngei lengmang asinain ka rak thei lo. A rak ka hlen peng. Ka virgin tiang in ka pek cang i ka zumh tukmi pa nih a ka hlenmi cu ka zum kho lo. A hnuah ka vun theih deuh cu kum 30 si loin kum 41 a rak si diam.\nKa nu zong nih a theih cun a thinhung tuk. Hman duh sawhsawh ah an kawmhmi na si a ka ti i, tonter hrimhrim a kan onh ti lo. Ngaknu dang a thli in a ngeihmi zong keimah hi kum rual kan si. Keimah bantukin a buar ve thiamthiam. Ka tonh ahcun a si ning a phuan dih. Ngaknu no kan duh hna caah a si, asinain na zawn kan ruah tuk ko a ka ti.\nThinhung in ka chuah tak i, a phone No. zong ka delete i ka pehtlai ti lo, asinain a kong ruah loin ka um kho ti lo. Ka caah amah lawng minung a si ko cang ti tluk in ka ruah cang. Ka nun zong a har chin lengmang. Zeitin dah ka tuah lai?\nDeidre: Na tonmi a har tuk hringhrang. Na nunnak par dawh an hrawmhpiakmi cu a poi ngaingai. A rak fim-zer tuk. Asinain na tuahmi a tha tuk. Chawnh loin um i zuam cang law online zong in zoh ti hlah. Zeidah a duhmi a si timi na theih cang. Zeitik hmanh aa thleng dingmi minung a si ti lo. Na caah santlai lo a si; amah naak in a tha deuhmi hmuh awk naa tlak ko. A ka hrawktu a si ti kha thei zungzal ko.


Breaking News: Halkha Hausang Va Ah Mithi Ruak An Char – Chin 11 News\nBreaking News: Halkha Hausang Va Ah Mithi Ruak An Char\nA poi taktak si. Hakha khuapi chung Khuahlun le ah a um mi Hausang tiva rek te ah tunai te ah khan mithi ruak pakhat cu an char. Hi a thi mi hi a min le a umnak theih le hngalh a si rih lo. Hakha khuahlun mino nih a ruak tawlrel ding I tuanvo an lak lai tiah The Hakha Post live an thlah nak ah cun an chim ning a si.\nMithi ruak an hmuh nak hi Hausang va a hlan Hakha khuahlun HKBC biakinn a rawk mi thlang, Haithlan lei kal nak ah khan a si an hmuh hi a si. Ruak an hmuh hi 10/9/2020 zanlei suimilam 2: 00 tluk ah khan pu Nel Thang nih a hmuh mi a si tiah an The Hakha Post Live ah cun an chim ning a si.\nCun ruak an hmuh mi hi a rimchia pah ngai cang mi zong a si caah a thihnak hi a rak sau pah cang lai tiah zong zumh a si. Cun ruak an char mi hi ‘pa’ a si I kum 32 hrawng a si theo lai tiah zong an ruahdamh ning a si.\nCun a ruak hi Hakha khuahlun thlanmual ah an vui lai tiah an chim. Zeitin dah a thih ning a si ti le a min, a khua le a umnak cu hi thawngpang kan rak tial tiang ah hin cun zeihmanh thawngtheih mi le biafiang a um rih lo.\nNote: Hi thawngpang hi The Hakha Post nih Live an thlahmi cherhchan in kan rak tial mi a si.


Kan hnu Myanmar idol I pakhat nak ahmu mi Esther Dawt Chin Sung kha Avoi hnihnak Chin Idol ah pakhatnak ahmu mi asi tiah an ti. Ka lawm ngaingai. – Hakha Cherry\nChin Idol Vs. Myanmar Idol.October thla hi Lai mi khuacan kan rel ning ah cun Thothla asi. Rawl an vui. Thlai an thar. Fur adih. Khuacan anuam. Mi thinlung ai hliphlau. October thlapalai hi a ceu khun mi alo. Lung zong aleng khun an ti.\nKan pa le chan hrawng thil sining an rak chimmi bia pakhat cu Khuate in khuapi ah siangin akai mi pawl kha October thla hin an lung aleng, in an ngai tuk I November thla aphak ah khin cun an celh ti lo caah khua ah cun lovurmar in an tlung tawn an ti. Cu caah cun November thla cu Laiholh in Lovurmar thla tiah an ti e an ti.2014 October ah khan avoikhatnak Chin Idol cu kan khualipi Hakha ah rak tuah asi. Dr. Lal Uk hruainak le CACC tawlrel nak in tuahmi avoikhatnak Chin Idol ah an ka sawm caah ka lawm ngaingai. American Idol tiin an tuah mi cu vawlei cung ram kip ah Icawn cio in mah le ram, mah le miphun hoih in tuah cio asi.\nAmerica soft power pakhat asi mi Idol tlangrai nih kan mah Chinmi zong an kan phak ve. Avoikhat nak Chin idol Hakha I an tuah lio ah puai hunnak ah ka tel caah ka lawm ngaingai. Keimah bia le hla a thiamlo mi nih avoikhat nak Chin Idol I ribbon ka riam mi kha khat lei kam in Chin Artist pawl an hmai ka khap hna lo. Khat lei kam cun ka lawm ngaingai.\nMah avoikhat nak Chin idol lio ah khan tlangtla tu ah Laimi kan hla phuahthiam le artist pawl an tling ngai. Ka theih tawk ah Pu Van Or, Pu Siang Ceu Ling, Pu Herh Lian (adangdang an min ka cin tilo) hna nih Kan fanau le hla an sak mi comment an tuahmi tete ka ruah ah kan Lai Aritist pawl kha international level an rak siko tiah ka ruah. Hla an sak tik ah an aw an tuah ning ti bantuk. Cun a cancan ah asatu ruang ah silo in hla a phuah tu nih biafang ahman mi ruang ah hlasa tu caah ahar deuh nak ti pawl tiang in an hmuhchuah, an kherhlai khawh.\nKha lio I hla akan sak piaktu Laimi nih Music lei ah kanpacan pakhat asi mi Thlualam Biak Ceu a hla sak le stage cung I acawl cangh kha miring ka hawi le nih an zoh I “He is areal entertainer” an ti. An uar ngaingai. Kei nih cun America I minthang Frank Sinatra bantuk ah kan pa Thlualam Biak Ceu kha ka ruah ko.\nKan hnu Myanmar idol I pakhat nak ahmu mi Esther Dawt Chin Sung kha Avoi hnihnak Chin Idol ah pakhatnak ahmu mi asi tiah an ti. Ka lawm ngaingai. Union level in teinak ahmuh tik ah Chinmi vialte kan rak ilawm I kan I uang. Cu pin ah Chin Idol I pakhat nak ahmu mi cu Myanmar Idol zong ah Pakhatnak ahmu kho mi asi ti kha lawmh phu ngaingai asi. Chin Idol an tuah mi hi a sawhsawh asi lo. Chin mino zungthiam Artist pawl ahring tu asi tinak kha fiangte in alang.\nAvoikhat nak Chin Idol I pakhatnak ahmu mi Billy NCB khi Myanmar Idol ah izuam sehlaw Pakhatnak ahmuh men ko lai tiah ka ruah ko. Athiam taktak. A aw zong a ttha taktak.Music nih hin ri anei lo tiah an ti. Misic nih hin Piangthar he thar lo he, zumtu he zumlo tu he, nu he pa he, liberal he conservative he an kan fun khawh dih.\nChin Idol kha tlangrai hna a kian ah cun kumchiar te pehzulh phu ngai asi tiah ka ruah. Zei ca tiah Chin mi vialte a kan awi tu le akan funtom tu zungthiam artist pawl ahring tu asi pin ah Union level ah kan hmai akan hngal tertu asi. Misic nih hin ri anei lo. Cun minung kan sining aniam le asan tah nak ah music hi tahfung pakhat asi ve. Chinmi kan niam lo.Opening the first Chin Idol in Hakha.Credit-Salai Bawi Lian Mang


BREAKING NEWS: Covid-19 thlawpnak ding sii cu Donald Trump nih Approved asi cang tiah a phuan cang. – Salai Kawltu Team\nTulio zawtnak ttihnung taktak asi mi Covid 19 thlawpnak ding damhnak ding si cu ramkip nih an buaipi cuahmah lio asi i, tutan ah USA President Donald Trump amah bak nih Covid 19 an thlawp nak ding si cu a vun phuan ve cang. Kan mah ttial mi theng nan zumh lo asi zongah a tanglei ah Link ka vun chiah lai i mah Link ahcun nangmah tein na va hlat kho tthan.\nMalaria zawtnak hrang i an tuah mi “Chloroquine” timi sii cu atu lio i zawtnak ttihnung taktak ramkip nih an buaipi cio mi Covid 19 thlawp nak ah hman asi lai timi cu President trump nih a chim i, FDA zong nih mah hi sii hi thlawp nakah hmang dingin Approved an tuah cang ti zong theih asi.\nAtu tan i sii an hman dingmi hi sii thar si lo in a hlun taktak cang mi Kum taktak a liam cang mi i Malaria zawtnak caah an rak ser i an rak hman lengmang cang mi sii asi ti zong langhter chih asi fawn. Kawlrawm lei ummi hna caah cun fawi tein ngeih khoh zumh ngai asi.\nNote: Thil pakhat khat kan post tikah i fiang lo mi na ngeih asi ahcun ttha tein comment pek le hal i zuam, Hi Virus Covid 19 kongah hin nai hrong cu Comment ningcang lo taktak hmuh awk a um len cang, na zumh lo asi ahcun Link ka chiah mi hi kau law fiang tein na hmuh ko lai, Source kan pek mi tete na hlat dih hlan ah na duh poah i Comment pe lo ding in kan nawl hna. Laimi tthangcho hna usih. Minih hrokhrol an post le post lo theih na duh ahcun Credit an pekmi ah nangmah tein va hlat ta law mah hnu ahcun na zumh le na zumh lo kha cu nangmah nawl asi cang lai. kaa lawm


Zualko : USA Khuasa Mi Pi Tial Pawng (Khuabung) Nih A Kan Liam Tak – Buanchukcho\nNulepa u le nau hna, June 3,2021 ni ah Pi Tial Pawng(Khuabung) nih Cancer zawtnak in caan saupi a kuah hnu ah kan liam tak.Fanu rosung Sara a roh tak.Tan tak mi a fa nu caah thlacam philh hna hlah uh sih. Australia in a chuahpi a ta Pu Ni Ceu zong ruak humh ding ah a rak i thawh cang. Dam tein a phak nak hnga thlacam philh hna hlah uh sih.\nHibantuk in a kum no tein a kan liamtaak cu khrihfabu kan ngaih a chia ngaingai. Inn chungkhar an ngaihchiatnak zong kan tuarpi ngaingai hna. Khrihfabu min in chungkhar tthutpinak le a ruak thlahnak programs cu a tanglei ni le caan ning in tuah a si lai.\nChungkhar Thutpinak Program: A Ni: June 6,2021 (Sunday) A Caan: 7:00pm, A Hmun: ZBC Biakinn, Funeral Service: A Ni: June 7,2021 (Monday) Ruak zoh caan (Body view): 9:30am – 10:00am Pumh caan: 10:00am – 12:00pm A Hmun: ZBC Biakinn, Ruak Vuinak Thlanhmun: Calvary Cemetery A Caan: 12:00pm – 1:00pm\nZunngaihpar he pek a duh mi nih Pu Ceu Hnin (317-550 9422 )ah pehtlaih ding a si lai.Zunngaih Par kual khat ah $150.00 a si lai. Ngaihchiatpi buin, Peter D. Thangngan Zophei Baptist Church 2620 W Southport Rd, Indianapolis, IN 46217, Telephone: 317-508 3266(cell) Credit: ZBCIUSA\nApoi tuk hringhran ko mu, hringtu kan nu le hna nih thih a cuzat hlanah chungkhar a kan kaltak hi cu ngaih a chia hringhran i, tuar a fak tuk ee. Afa nu te ca hrim ko ah ruah ahhin lung a fak khun. Bawipa tu nih lam kan hruai piak hram ko seh. Tantak mi chungkhar le Khrihfa bu hawikom vialte hna Bawipa tu nih kan ngaihchiatnak kan hnem cio ko seh.\nKhrihfabu hna, Thihdar Kan Tum!! Kan dawtmi Kan chungtel Pi Tial Pawng; Pawng Pawng (Khuabung) nih hi vawlei nunnak in a Kan dinhtak cang ee tiah Thawng Kan in thanh hna. Kan ngaih a chia tuk hringhran ko ee. Thutdirhnak Kong Kan in thanh than te hna lai. Simon pa


USA nih China cu ceilak in dan a tat hoi cang; China cu a cei tak tak ko\nUSA lawng hi China dan tat ngam mi a si, Vawlei cungah China super power si a tim ning ka ttial cang. Mah kong hi Secretary State of USA Mike Pompeo nih a chim mi a si. USA nih China kong a chim mi cu a dik lengmang ko cang.\nSouth China sea ah 100% ngawl ngei a tim ruangah South China sea cu a buai tuk lio a si. USA nih hriamnam tha tha hmangin South China seas ah duty a ngei peng lio a si fawn. China nih USA cu ka tih lo ti bantuk in ralring tein raltuk khawh ding in a um cang\nUSA le China karlakah buainak cu a zual chin lengmang cang. Tu nai ah khan China Media 11 cu USA nih foreign Mission bantuk in ka zoh cang lai tiah biakhianak a tuah\nMah Media pawl hna hi China cozah tangka a um mi, China cozah duh ning bantuk in rian a ttuan mi. China cozah nih a control mi an si tiah a chim. Media nih cun zalawng tein bia chim le phuan kha a riang a si, natein Mah media pawl hna hi cu Media phunglam loin an mah tein nawl an ngei lo i, China cozah tangah rian ttuan mi an si tiah USA nih a chim\nMah bantuk in Foreign Embassy bantuk ah cohlan an si cang ko natein, a cungah zeibantuk in USA nih a tuah lai ti cu fiangtein a chim lo i, natein Media ah rian ttuan mi, USA ram chungah um mi pawl hna cu USA cozah nih embassy rian ttuantu pawl a zohkhen ning bantuk in zohkhen an si cang lai. Embassy nih phunglam a zulh bantuk in mah Media pawl nih hin an zulh ve cang lai tinak a si.\nMah China Media 11 USA nih dan a tat mi hna hi an min vialte USA cozah sin ah ap a si ve cang lai i, Media rian ttuantu pawl an nih thleng duh ah cun USA cozah sin ah an thei ter hmasak lengmang cang lai.\nMah bantuk in thil tuah hi USA nih a timnak a rak sau cang i, Natein Media Freedom zei rel lo le bantuk ah thil tuah ah USA cu puh khoh a si lai caah a sum peng. Natein covid hnuah USA le China boruak cu a chia tuk caah USA a sum kho ti lo caah mah bantuk in China cungah dantatnak a tuah mi a si\nMah Media pawl, USA nih dan tatnak a tuah mi hna cu China Central TV, China News Service, The People’s Daily, The Global Times, Xinhua, News Agency, China Global TV Network (CGTN), China Radio International, China Daily Distribution Corporation, Haitian Development USA,hna an si. Mah bantuk in USA nih China media pawl cungah thil a tuah caah China cu a thinhung tak tak i, a celh bak lo. Credit-JTCN\nBe the first to comment on "USA nih China cu ceilak in dan a tat hoi cang; China cu a cei tak tak ko"


Daejeon Metropolitan Branch of the Korea Freedom Federation Nih NUG Cazah Cu Dollars 30000 Hlut - News and Media\nMyanmar ram kong ah bawmhchanh nak lei rian a tuantu phu a si mi ”Daejeon Metropolitan Branch of the Korea Freedom Federation’ nih April 22 ah NUG cu America dollars 30000 an hlut tiah Korea um Myanmar ram kong ah a colcangtu pakhat nih a chim. Cu phaisa cu Korea a um mi Myanmar mipi hna nih an dirh mi Myanmar Democrac & Peace he pehtlaihnak kan tuah hnu ah hlutmi a si i Online in pekchanhnak kan tuah tiah Myanmar Democracy &Peace i tuanvo ngeitu pakhat nih a chim.\n” NUG tuanvo ngeitu hna he Zoom in meeting tuah a si lio ah phaisa cu an hlut i Myanmar ram he pehtlai in kan si khawhtawk in bawmh khawh a si ko lai ” tiah a chim. Korea ram Daejeon khuapi ah zarhpini fatin Myanmar Democracy and peace ( မြန်မာ့ဒီမိုကရေစီနှင့် ငြိမ်းချမ်းရေးအဖွဲ့) hruainak in SAC ralkap uknak duhlonak langhter peng a si, thawhvo zong an i khawlh i Myanmar ramchung um mizapi vengtu ralkap hna caah thla fatin in bawmhnak kan pek hna tiah tuanvo ngeitu pakhat nih a chim. Crd – TCP


Khah Chin Pasal Tha Tial Cung Thang Cu Minthar Bak An Pek Cang – Chin World News Evening\nKhah Chin Pasal Tha Tial Cung Thang Cu Minthar Bak An Pek Cang: Kan theih bantukin tuzan ah Chin pasal ttha Tial Cung Thang cu One championship nih tuah mi Malaysia ah Korean pa he an i thong i Tial Cung Thang nih a tei caah mipi kan i lawmtuk cio hna. Hi bantukin kanmah Laimi/Chinmi chung in vawlei pi theih theih tiangin teinak le mintthatnak a hmutu Tial Cung Thang hi lawmhpi lo awl hrimhrim a ttha lo.\nHi kong he pehtlaiin Aung La Nsang zong nih a chim mi cu teinak hmu dingah Malaysia kan phan, Malaysia cu Kawlram mi tampi zong nih nan kan zoh lai timi ka zumh. Zoh lai ka ngaituk tiah a Facebook ah a langhter. Cu a langhter bantuk tein tuzan ah kan upa Tial Cung Thang nih teinak a hmuh taktak.\nTial Cung Thang nih teinak a hmuh mi kongah kan pa pakhat simi Agust Hrang HChin nih a chim mi hi ruah lo awk ttha hrim lo. A dik mi zong si fawn: Laimi cakei Tial cung Thang nih teinak ahmuh. Pasal aitimi cu, mahbantuk hi ansi. Miphun pakhat chunglawng ah, cakei sihna hicu, atlam tling khodeuh lo. Pathian nih teinak tha le zaang apek mi,Tialcungthang hi thangtthat atlak i Upat zong atlak. Hmai leiah, Lai miphun acawithlir tule, hmai ahngal tertu sihram koseh tiin thlazaa campiak cio hna usih. Lai pasal ttha Tial Cung Thang teinak na hmuh caah na miphun nih kan in lomhpi.\nCu lawng hmanh si loin Salai Lungthli Tum zong nih Tial Cung Thang a thangtthatnak le a conglawmhnak cu ti hin a chim ve: Tial Cung Thang hi cakei lungput a ngeimi Lai pasal a si. Tei a ma tuk caah nikhat ah cun ai tinhmi world champion a si te hrimhrim lai. A dirhkamhtu Aungla le Nguyen cung ah lawmh awk ngai a si. Salai Lungthli Tum.